paragraph_text: Klub je osnovao engleski student Tom E. Griffith 1. rujna 1886. godine. S 27 naslova državnog prvaka i 18 osvojenih kupova, najuspješniji je švicarski klub. Uz to, Grasshopper je dva puta osvajao i Intertoto kup. Svoje domaće utakmice igra na stadionu Letzigrund, te tradicionalno nastupaju u plavo-bijelim dresovima. Najveći rivali su im FC Zürich s kojim igra gradski derbi, te FC Basel. Osim nogometne momčadi, unutar Grasshopersa djeluju još i veslački, hokejaški, rukometni, teniski, curlinški, te skvoš klub.